નરોડા વિસ્તારમાં રહેતી અને એન.વી.કોલેજમાં એસવાયબીકોમમાં અભ્યાસ કરતી રેખા (નામ બદલેલ છે) ગઇ કાલે નરોડાના જે.પી. કોમ્પ્લેક્સમાં આવેલ ટ્યૂશન ક્લાસીસમાં ભણવા માટે ગઇ હતી. દરમિયાનમાં રવિ પટેલ નામના પ્રેમી યુવકે રેખાને મળવા માટે ટ્યૂશન ક્લાસીસના શિક્ષક પંકજભાઇને ફોન કર્યો હતો. આ ઘટનાની જાણ શિક્ષકે રેખાનાં માતા, પિતાને કરતાં તેઓ ટ્યૂશન ક્લાસીસ પહોંચી ગયાં હતાં. રેખાએ તેનાં માતા-પિતા તેમજ શિક્ષકને રવિ પટેલ છેલ્લા ઘણા સમયથી હેરાન પરેશાન કરતો હોવાનું જણાવ્યું હતું.